《欲知归期近呈天启》
宋代·邓忠臣

欲知归期近，行行重携手。
掖垣隔华省，明日难邂逅。
作者六七人，峥嵘竦神秀。
藏蛰龙虎姿，风云即腾吼。
嗟予自迟暮，老骥伏闲厩。
夺珠不量力，揽臂犯牙口。
平生辛苦行，何足为已有。
政似逢毛嫱，归憎孟光丑。

作者简介：宋潭州长沙人，字谨思，号玉池先生。神宗熙宁三年进士。为大理丞，以献诗赋擢正字，迁考功郎。以坐元祐党废，出守彭门，改汝海，以宫祠罢归。有《玉池集》。